6. ΒΑΣΙΛΙΚΟΝ ΔΙΑΤΑΓΜΑ της 9 Δεκ. 1953/9 Μαρτ. 1954 (ΦΕΚ Α΄  40) Περί καθορισμού αρμοδιοτήτων του Προέδρου και του Διευθυντού του Οδοντιατρικού Τμήματος της Ιατρικής Σχολής του Παν/μίου Αθηνών. Έχοντες υπ’ όψει το άρθρ. 4 παρ. 2 εδάφ. 3  του Ν.Δ. 2464/1953 και την υπ’ αριθ. 745/1953 γνωμάτευσιν του Συμβουλίου Επικρατείας,  προτάσει του Ημετέρου επί της Εθνικής Παιδείας και Θρησκευμάτων Υπουργού στηριζομένη   εις   πρότασιν   του   Συλλόγου   του   Οδοντια(Αντί της σελ. 209) Σελ. 209(α) 343-079 Τμήμα Οδοντιατρικής Πανεπιστημίου Αθηνών 31.Β.η(δ).6 τρικού Τμήματος της Ιατρικής Σχολής του Πανεπιστημίου Αθηνών, διατυπωθείσαν κατά την συνεδρίαν αυτού της 6 Νοεμβρίου ε.ε. και εις απόφασιν της Συγκλήτου του αυτού Πανεπιστημίου, ληφθείσαν κατά την συνεδρίαν αυτής της 20 Νοεμβρίου ε.ε., απεφασίσαμεν και διατάσσομεν. Άρθρον μόνον.-Αι αρμοδιότητες του Προέδρου και του Διευθυντού του Τμήματος της Οδοντιατρικής Σχολής του Πανεπιστημίου Αθηνών καθορίζονται ως κάτωθι: 1)Ο Πρόεδρος του Οδοντιατρικού Τμήματος της Ιατρικής Σχολής έχει τας αυτάς προς τους Κοσμήτορας των Σχολών του Πανεπιστημίου αρμοδιότητας, ως αύται καθορίζονται υπό των Πανεπιστημιακών Νόμων. 2.Ο Διευθυντής του Οδοντιατρικού Τμήματος της Ιατρικής Σχολής προεδρεύει των Ιδιαιτέρων Συμβουλίων των καθηγητών των ειδικών μαθημάτων του Τμήματος δια την κατανομήν των πιστώσεων του έτους εις τα διάφορα Εργαστήρια προς σύνταξιν του προϋπολογισμού του ειδικού λογαριασμού του Οδοντιατρικού Τμήματος και εισηγείται σχετικώς δια του Προέδρου εις τον Σύλλογον των Καθηγητών του Τμήματος. Υπογράφει επίσης τας μισθοδοτικάς καταστάσεις και εισηγείται εν γένει δια του Προέδρου εις τον Σύλλογον επί ζητημάτων, αφορώντων εις την λειτουργίαν του Τμήματος. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 